open-index/open-wikipedia-markdown huggingface dataset:
Port Bouetin lentoasema

**Port Bouetin lentoasema** (IATA: **ABJ**, ICAO: **DIAP**) eli **Felix Houphouet Boignyn kansainvälinen lentoasema** on kansainvälinen lentoasema Abidjanissa, Norsunluurannikolla. 

Port Bouetin lentoasema palveli vuonna 2004 815&nbsp;403 matkustajaa. Lentokentän kiitotien pituus on 3&nbsp;000 metriä. 

## Lentoyhtiöt
* Afriqiyah Airways 
* Air Algerie 
* Air Burkina
* Air France 
* Air Gabon
* Air Ivoire
* Air Mauritanie
* Air Sénégal International
* Bellview Airlines
* Benin Golf Air
* Cameroon Airlines
* Emirates Airline 
* Ethiopian Airlines 
* Kenya Airways
* Middle East Airlines 
* Royal Air Maroc
* SN Brussels Airlines 
* South African Airways
* Toumai Air Chad
* Tunisair 

## Lähteet
Air Ivoire

**Air Ivoire**  oli norsunluurannikkolainen lentoyhtiö. Se perustettiin 14. joulukuuta 1960 ja aloitti toimintansa elokuussa 1964. Se lopetti toimintansa vuonna 2011.

## Kohteet
Accra, Bamako, Conakry, Cotonou, Dakar, Douala, Libreville, Lomé, Monrovia, Marseille, Niamey, Ouagadougou, Pariisi 

## Laivasto
Elokuussa 2006:

*1 Airbus A321-200
*3 Fokker F28 Mk4000

## Lähteet

## Aiheesta muualla
* Viralliset sivut
Martti Tiuri

**Martti Eelis Tiuri** (13. marraskuuta 1925 Koski Tl – 25. maaliskuuta 2016 Espoo) oli suomalainen poliitikko ja radiotekniikan emeritusprofessori. Hän oli kokoomuksen kansanedustaja vuodet 1983–2003. Pudotessaan eduskunnasta vuoden 2003 vaaleissa hän oli eduskunnan ikäpuhemies.

Tiurin vanhemmat olivat konstaapeli E. A. Tiuri (alun perin Digert) ja R. M. Tammikoski. Tiuri valmistui ylioppilaaksi Turun toisesta lyseosta vuonna 1945 ja diplomi-insinööriksi Teknillisestä korkeakoulusta vuonna 1950. Tohtoriksi hän väitteli vuonna 1960. Väitöksen aihe oli Sputnik 3:n vaikutus yläilmakehään. Tiuri työskenteli VTT:llä vuosina 1951–1961 ja Ohion yliopiston vierailevana professorina vuosina 1961–1962. TKK:n radiotekniikan professorina hän toimi 1962–1989. Hän oli Suomen avaruustoiminnan pioneereja.

Tiuri oli ensimmäinen suomalainen IEEE:n fellow (1986). Vuonna 1974 hän oli perustamassa Metsähovin radio-observatoriota Kirkkonummelle.

Noustuaan eduskuntaan 1980-luvulla Tiuri esitti investoimista tietoyhteiskuntaan ja maataloustukien leikkaamista. Hänen mukaansa Suomen oli pyrittävä moderniksi tietoyhteiskunnaksi, minkä vuoksi oli välttämätöntä, että väestö keskittyisi yhä suurempiin asutuskeskittymiin ja erityisesti pääkaupunkiseudulle. ”Tiurismista” tuli aluepoliittinen kirosana. Tiuri oli myös tunnettu ydinvoiman kannattaja ja kritisoi sitä, että ihmiskunnan aiheuttaman ilmastonmuutoksen hillitsemiseksi vaaditaan toimia, joiden kustannukset ovat kymmeniä tuhansia miljardeja euroja. Hänen mukaansa nykytiedolla se ei ole perusteltua.

Tiuri lobbasi Suomeen tiede- ja teknologiaministeriä useissa mielipidekirjoituksissaan.

## Kirjallisuutta
* 
* 
* 
* 
* 
* 

## Lähteet

## Aiheesta muualla
*Tiurin kotisivut 
*Martti Tiurin muistokirjoitus Helsingin Sanomissa
*(TEK 120v) Uranuurtaja 1/160 Martti Tiuri 
*
A Triumph for Man

**A Triumph for Man** on Mew-yhtyeen ensimmäinen levy. Albumia valmistettiin 2&nbsp;000 kappaletta. *A Triumph For Manista* julkaistiin uusintapainos 18. syyskuuta 2006. Uusi painos sisältää bonuslevyn, jossa on yhtyeen demoja ja akustisia versioita kappaleista.

## Kappaleet
#"Wheels Over Me"
#"Beautiful Balloon"
#"Wherever"
#"Panda"
#"Then I Run"
#"Life Is Not Distant"
#"No Shadow Kick"
#"Snowflake"
#"She Came Home For Christmas"
#"Pink Monster"
#"I Should Have Been A Tsin-Tsi (For You)"
#"How Things Turn Out To Be"
#"Web"
#"Coffee Break"

## Uusintapainos
# 
# 
# 
# 
# 
# 
# 
# 
# 
# 
# 
# 
# 
# 

Bonuslevy:
# 
# 
# 
# 
# 
# 
# 
# 
# 

## Lähteet

## Aiheesta muualla
* A Triumph for Man discogs.com -sivustolla
Prizzin kunnia

**Prizzin kunnia** (*Prizzi’s Honor*) on John Hustonin ohjaamaa musta komedia vuodelta 1985. Sen pääosissa esiintyvät Jack Nicholson, Kathleen Turner, Robert Loggia, William Hickey, Anjelica Huston, Lawrence Tierney ja C. C. H. Pounder.

Elokuva kertoo mafian mies- ja naispalkkamurhaajasta, jotka rakastuvat toisiinsa, vaikka heidät on palkattu tappamaan toisensa. Se on parodia ''Kummisetä''-elokuvista, ja erään arvion mukaan se toimii erityisesti loistavien näyttelijöiden ansiosta.

*Prizzin kunnia* sai kahdeksan Oscar-ehdokkuutta, joista se palkittiin parhaasta naissivuosasta (Anjelica Huston). Myös yhdysvaltalainen National Board of Review of Motion Pictures palkitsi Hustonin ja nimesi elokuvan yhdeksi vuoden 1985 kymmenestä parhaasta. Golden Globe -palkintoja elokuva sai neljä, muun muassa parhaan komedia- tai musikaalielokuvan palkinnon. Richard Condon ja Janet Roach palkittiin Baftalla parhaasta sovitetusta käsikirjoituksesta.

*[[The New York Times]]in* kriitikot valitsivat *Prizzin kunnian* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Palkinnot
### Oscar
*Paras naissivuosa: Anjelica Huston

### BAFTA
*Paras sovitettu käsikirjoitus: Richard Condon, Janet Roach

### Golden Globe
*Paras komedia- tai musikaalielokuva
*Paras miespääosa komedia- tai musikaalielokuvassa: Jack Nicholson
*Paras naispääosa komedia- tai musikaalielokuvassa: Kathleen Turner
*Paras ohjaaja: John Huston

## Arvioita
*[[Helsingin Sanomat|Helsingin Sanomien]]* Helena Ylänen luonnehtii *Prizzin kunniaa* ”vetreäksi ja ilkeäksi komediaksi”, jonka epäkunnioittava kuva gangstereiden maailmasta on ”terveellistä vastalääkettä *Kummisedän* juhlavuudelle”. *[[Video-opas|Video-oppaassa]]* vuodelta 1994 Kati Sinisalo pitää elokuvan mustasta huumorista, joka riisuu mafian gloriaa. Hän antaa *Prizzin kunnialle* neljä tähteä viidestä, mikä vastaa sanallista arviota ”erinomainen”.

## Lähteet
Sputnik 3

**Sputnik 3** (Спутник-3 eli Matkatoveri 3) oli Neuvostoliiton  15. toukokuuta, 1958 Baikonurista laukaisema satelliitti. Kantorakettina oli R-7. ISZ-satelliittiohjelmaan kuulunut satelliitti tutki ilmakehää ja lähiavaruutta. Sen suunnittelu alkoi aiemmin kuin Sputnik-1:n mutta monimutkaisuutensa vuoksi siitä ei tullut ensimmäistä satelliittia. Sen nauhurin vaurioitumisen vuoksi se ei havainnut Van Allenin säteilyvyöhykkeitä. 

Se oli kartiomainen: korkeus 3,6&nbsp;m ja halkaisija 1,7&nbsp;m. Sen paino oli 1&nbsp;327&nbsp;kg. Se kiersi maata 6. huhtikuuta 1960 asti, jolloin se paloi ilmakehässä.

## Mittalaitteet

## Lähteet

## Aiheesta muualla
*Sputnik 3 - Encyclopedia Astronautica
Sucker Punch Productions

**Sucker Punch Productions** on yhdysvaltalainen pelitalo. Lokakuussa 1997 perustetun yrityksen päämaja sijaitsee Bellevuen esikaupungissa Seattlen lähistöllä.

Yrityksen ensimmäinen julkaistu videopeli on *Rocket: Robot on Wheels*. Suosituimpia pelitalon pelejä ovat olleet *[[Sly Cooper]]* -sarja PlayStation 2:lle ja *[[inFamous]]*-pelisarja PlayStation 3:lle. Sucker Punch on vuodesta 2000 lähtien työskennellyt yksinomaan Sony Interactive Entertainmentille. Elokuussa 2011 pelitalo siirtyi täysin Sonyn omistukseen.

Vuonna 2014 yritykseltä julkaistiin *inFamous* -sarjan peli ** PlayStation 4 -pelikonsolille.

Yhtiön peli *[[Ghost of Tsushima]]* paljastettiin vuonna 2017 Paris Games Week -tapahtumassa. Se julkaistiin 17. heinäkuuta 2020 yksinoikeudella PlayStation 4:lle. *[[Ghost of Yōtei]]* jatkaa sarjaa uudella päähahmolla ja sijainnilla, ja sijoittuu 300 vuotta myöhempään ajankohtaan.

## Pelit

## Lähteet

## Aiheesta muualla
* Yrityksen verkkosivut
* Profiili MobyGamesissä
Hagan linna

**Hagan linna** () on Ruotsissa sijaitseva linna, joka tunnettiin aikaisemmin nimellä **Kuningattaren paviljonki** (). Se sijaitsee Hagaparkenissa Solnan kunnassa Suur-Tukholman alueella. Kuningas Kustaa IV Aadolf rakennutti sen vuosina 1802–1804, ja sen suunnitteli kaupunginarkkitehti Carl Christoffer Gjörwell. 

Linnassa ovat sen historian aikana asuneet monet kuninkaalliset. Ensimmäisen maailmansodan jälkeen sen käyttötarkoitus kuitenkin muuttui, kun siitä tuli väliaikaisesti kodittomien lasten asumapaikka. Myöhemmin linnan oltua vuosia tyhjillään kruununprinssi Kustaa Aadolf otti sen yhdessä puolisonsa Sibyllan kanssa käyttöön 1930-luvulla. Kuningas Kaarle XVI Kustaa ja hänen sisarensa "Hagan prinsessat" ovat syntyneet linnassa. 

Kustaa Aadolfin kuoltua vuonna 1947 hänen perheensä muutti linnasta Tukholman kuninkaalliseen linnaan. 

Vuonna 1966 kuningas Kustaa VI Aadolf siirrätytti linnan määräämisoikeuden Ruotsin hallitukselle, ja sen jälkeen linnaa käytettiin ulkomailta saapuvien korkea-arvoisten vieraiden majoitustilana.

Keväällä 2009 Ruotsin valtio siirsi linnan jälleen kuninkaallisen perheen hallintaan, ja kruununprinsessa Victoria sai sen käyttöönsä aviopuolisonsa prinssi Danielin kanssa.

## Lähteet

## Aiheesta muualla

* Statens fastighetsverk: Haga slott 
* Jo on pramea! Tässä on Victorian ja Danielin uusi linna
Uziel Gal

**Uziel "Uzi" Gal** (hepreaksi: עוזיאל "עוזי" גל), oikealta nimeltään **Gotthard Glass** (15. joulukuuta, 1923 – 7. syyskuuta , 2002) oli saksanjuutalainen asesuunnittelija, joka parhaiten tunnetaan Uzi-konepistoolin kehittäjänä.
 
Gal syntyi Weimarissa, Saksassa. Kansallissosialistien noustua Saksassa valtaan vuonna 1933 Gal muutti Englannin kautta Palestiinaan vuonna 1936.  Vuonna 1943 Gal pidätettiin laittomasta aseen hallussapidosta ja tuomittiin kuuden vuoden vankeusrangaistukseen. Hänet vapautettiin vuonna 1946.

Gal aloitti konepistoolin suunnittelun vuonna 1948, pian Israelin itsenäistymisen jälkeen. Vuonna 1951 Uzi–konepistooli otettiin Israelin armeijan palveluskäyttöön. Gal ei halunnut että ase nimettäisiin hänen mukaansa, mutta hänen toiveensa jätettiin huomiotta. Vuonna 1958 Gal sai ensimmäisenä Israelin turvallisuuspalkinnon pääministeri David Ben-Gurionilta. 

Vuonna 1975 Gal jäi eläkkeelle Israelin armeijasta ja muutti seuraavana vuonna Philadelphiaan, Pennsylvaniaan, että hänen tyttärensä Tamar saisi erikoishoitoa aivovammaansa.  

Gal jatkoi asesuunnittelua Yhdysvalloissa kunnes kuoli syöpään vuonna 2002.
Gnumeric

**Gnumeric** on GPL-lisensoitu taulukkolaskentaohjelma, joka on osa Gnomea. Gnumeric on tarkoitettu Microsoft Excelin ilmaiseksi korvaajaksi. Gnumericin kehittämisen aloitti Miguel de Icaza, mutta nykyään sen pääkehittäjä on Jody Goldberg.

## Katso myös
*LibreOffice Calc

## Lähteet

## Aiheesta muualla
* Gnumericin verkkosivusto
Evolution (tiedonhallintaohjelma)

**Evolution** (aiemmin **Novell Evolution** tai **Ximian Evolution**) on henkilökohtainen tiedonhallintaohjelma GNOMElle. Siihen kuuluvat sähköposti, kalenteri, osoitekirja ja tehtäväluettelo. Evolution on kuulunut Gnomeen sen versiosta 2.8 eli syyskuusta 2004 alkaen. Evolutionin kehittämistä tukee pääasiassa Novell.

Evolutionin käyttöliittymä ja käytettävyys ovat samanlaisia kuin Microsoft Outlookissa. Joitakin erottavia ominaisuuksia ovat tuki iCalendarille, saapuneiden viestien kokoteksti-indeksointi ja "Virtual Folders" -ominaisuus.

## Lähteet
Audacity (ohjelmisto)

**Audacity** on avoimen lähdekoodin ohjelma äänieditointiin. Audacity on ohjelmoitu C++-kielellä ja sen graafinen käyttöliittymä on toteutettu wxWidgetsillä.
Ohjelma on julkaistu GPL-lisenssillä.

Audacity on erittäin suosittu etenkin podcastien tekemisessä, johtuen sen laajasta saatavuudesta ja siitä, että se on ilmainen.

Ohjelma on peräisin Carnegie Mellon -yliopiston tutkimushankkeesta vuonna 1999 ja se julkaistiin avoimena lähdekoodina vuonna 2000. Ohjelmaa on ladattu ainakin yli 250 miljoonaa kertaa ja se on eniten ladattu ohjelma FossHubissa.

## Ominaisuudet
Joitakin Audacityn ominaisuuksia:
* WAV-, MP3- (LAME-kirjastolla) ja Ogg Vorbis -tiedostojen muokkaus ja tallennus
* Äänen toisto ja tallennus
* Äänen leikkaaminen, kopiointi ja liittäminen
* Digitaalisten äänitehosteiden lisäys
* Kohinanpoisto
* Tuki monikanavaäänelle
* Mahdollisuus muokata äänen nopeutta tarkasti, muuttamatta äänen korkeutta
* Helppokäyttöinen käyttöliittymä
* Laaja valikoima lisäosia (mm. 179 pluginia)
* Äänen takaperin kääntäminen
* Tempon muuttaminen
* Sävelkorkeuden muuttaminen
* Bassotaajuuksien vahvistaminen
* Äänten äänitys (mikrofoni, CD-soitin tai wave out mix)

## Lähteet

## Aiheesta muualla
* Audacityn virallinen sivusto 
* Audacity Wiki 
* FLOSS Manualsin suomenkielinen Audacity-käyttöopas
Pavel Suhoi

**Pavel Osipovitš Suhoi** (, , *Pavel Vosipavitš Suh’i*) (22. heinäkuuta 1895 Hlybokaje– 15. syyskuuta 1975 Moskova) oli taustaltaan valkovenäläinen neuvostoliittolainen lentokonesuunnittelija.

## Elämäkerta
 
Pavel Suhoi syntyi Vitebskin Hlybokajen lähellä sijaitsevaan maalaiskylään nykyisen Valko-Venäjän alueella (tuolloin osa Venäjän keisarikuntaa). Hän kävi koulua Homelissa vuosina 1905-1914. Vuonna 1915 hän siirtyi Moskovaan Keisarilliseen Moskovan tekniseen kouluun (nykyinen Moskovan teknillinen valtionyliopisto). Pian tämän jälkeen hän joutui sotapalveluun, josta hänet vapautettiin vasta vuonna 1920 huonon terveyden vuoksi. Hän jatkoi opintojaan valmistuen insinööriksi vuonna 1925. Yksimoottorisen lentokoneen runkoa koskevan lopputyönsä hän teki Andrei Tupoleville. 

Maaliskuussa 1925 Suhoi alkoi työskennellä TsAGIssa, jossa hän osallistui muun muassa TB-1- ja TB-3-pommikoneiden suunnitteluun. Vuonna 1932 hänestä tuli pääsuunnittelija eräälle TsAGIn osastolle. Vuonna 1938 hänet ylennettiin suunnittelutoimiston päälliköksi. Monet muut tunnetut lentokonesuunnittelijat olivat samaan aikaan vangittuina tekaistuilla syytteillä Stalinin ajan puhdistusten vuoksi, myös TsAGIn varsinainen johtaja Andrei Tupolev.

Syyskuussa 1939 Suhoi perusti oman suunnittelutoimiston, josta tuli OKB Suhoi. Se oli Harkovassa, josta Suhoi ei pitänyt. Hän halusi Moskovaan, jonne pääsikin vuonna 1940. 1942 hän huomasi, ettei hänellä ollut omaa tehdasta eikä siten mitään suunniteltavaakaan. Su-6-rynnäkkökone hävisi kilvan Iljušin Il-2:lle. 

Suhoi pääsi valmistamaan lentokoneita vasta toisen maailmansodan jälkeen. Tuloksena olivat muun muassa Suhoi Su-17, Suhoi Su-24 ja Suhoi Su-27, jonka ensilentoa hän ei ehtinyt nähdä. Hän sai palkinnotkin vasta kuolemansa jälkeen.

## Lähteet

## Aiheesta muualla
Albert Park Circuit

**Albert Park Circuit** (aiemmin myös **Melbourne Grand Prix Circuit**) on katurata Albert Parkin puistossa Melbournessa Australiassa.

Albert Park Circuit tunnetaan erityisesti Formula 1 -kauden avauskilpailun Australian GP:n pitopaikkana. Radan keskellä on Albert Park Lake -tekojärvi.

## Rata
Radan pituus oli alun perin 5,303 kilometriä. Formula 1 -kilpailussa ajetut 58 kierrosta teki kilpailun kokonaispituudeksi 307,574 kilometriä. Vuoden 2021 remontin jälkeen radan pituus on 5,278 kilometriä. Formula 1 -kilpailussa ajetaan 58 kierrosta, tehden kilpailun kokonaispituudeksi 306,124 kilometriä.

Rata kulkee kokonaan yleisillä kaduilla ja teillä. Se on käytössä vain kisaviikonloppuisin, eikä pitoa ole kovinkaan paljon. Radalla on pari hyvää ohituspaikkaa pääsuoran, ja sitä seuraavan suoran lopussa. Radalla on useita pitkiä suoria, ja siellä saavutetaankin Formula 1 -sarjan radoista neljänneksi suurin keskinopeus. Vuonna  rataa muutettiin leventämällä mutkia ja poistamalla mutkan 9–10 šikaani, joiden takia kierrosajat nopeutuivat noin viidellä sekunnilla. Kauden  kilpailua varten alkuperäiseen suunnitelmaan kuului neljä DRS-aluetta, mutta neljännestä luovuttiin turvallisuussyistä.

## Formula 1

Radalla on ajettu Formula 1 -sarjan Australian Grand Prix vuodesta 1996 alkaen. Rata on toiminut kausia 2006, 2010, 2020–2023 lukuun ottamatta Formula 1 -kauden avauskilpailun pitopaikkana.

### Voittajat

### Formula 2

### Formula 3

## Lähteet
*Melbourne Grand Prix Circuit Formula1.com. 
*Albert Park Circuit Formula1.com. 
*Rataesittely: Albert Park  MTV.fi

### Viitteet

## Aiheesta muualla
Entebben kansainvälinen lentoasema

**Entebben kansainvälinen lentoasema** (IATA: **EBB**, ICAO: **HUEN**) on kansainvälinen lentoasema Ugandassa. Se sijaitsee Entebben kaupungissa, 40 kilometrin päässä maan pääkaupungista Kampalasta. Lentokenttä avattiin virallisesti vuonna 1951.

Vuonna 2024 Entebben kansainvälisen lentoaseman kautta kulki 2&nbsp;243&nbsp;104 kansainvälistä matkustajaa. Kotimaan matkustajia oli 22&nbsp;795. Lentokentällä on kaksi kiitotietä, joista toinen on 3&nbsp;658 metriä ja toinen 2&nbsp;408 metriä pitkä.

Vuoden 1976 kesäkuun 17. päivänä terroristit kaappasivat Air Francen Tel Avivista Pariisiin matkalla olleen lentokoneen pian Ateenaan tehdyn välilaskun jälkeen ja määräsivät koneen lentämään Entebbeen. Israelin puolustusvoimien erikoisjoukot hyökkäsivet lentokentälle heinäkuun 4. päivän vastaisena yönä ja vapauttivat terminaalirakennuksessa säilytetyt runsaat sata juutalaista panttivankia ja koneen miehistön. Vapautus tunnetaan nimellä Operaatio Entebbe.

## Lentoyhtiöt
* Air Tanzania
* British Airways
* Eagle Air
* East African Airlines
* EgyptAir
* Emirates
* Ethiopian Airlines
* Kenya Airways
* KLM Royal Dutch Airlines
* SN Brussels Airlines
* South African Airways
* Sudan Airways
* Precision Air 

## Lähteet

## Aiheesta muualla

*Lentoaseman verkkosivut
Michael Park

**Michael Park** (22. kesäkuuta 1966 – 18. syyskuuta 2005) oli englantilainen ralliauton kartanlukija eli kakkoskuljettaja. Park oli vuosina 2000–2005 virolaisen rallikuljettaja Markko Märtinin kartanlukijana aina kuolemaansa johtaneeseen ulosajoon saakka.

Park toimi 1990-luvun puolivälissä Richard Burnsin ja Colin McRaen soranuottiryhmissä. Yhteistyö Märtinin kanssa alkoi vuonna 2000. Kaksikko ajoi kyseisenä vuonna Toyotalla, 2001 Subarulla, 2002–2004 Fordilla, ja 2005 Peugeot’lla. He ajoivat yhdessä viisi voittoa ja vuonna 2004 pari saavutti MM-pronssia.

Park kuoli Walesin MM-rallissa 2005, kun EK15:llä Markko Märtinin auto lähti kuljettajan hallinnasta ja osui kartanlukijan puoleinen kylki edellä puuhun. Park kuoli kolarissa saamiinsa vammoihin. Märtin selvisi onnettomuudesta vammoitta. Michael Parkin muistokivi paljastettiin 20. kesäkuuta 2006 Piritan tien varrella Tallinnassa, Virossa.

## Lähteet
Patricia Churchland

**Patricia Smith Churchland** (s. 16. heinäkuuta 1943) on kanadalais-amerikkalainen filosofi, joka on työskennellyt Kalifornian yliopistossa, San Diegossa vuodesta 1984. Hänet palkittiin MacArthur-palkinnolla vuonna 1991. Churchland opetti filosofiaa Manitoban yliopistossa vuosina 1969–1984. Hän on filosofi Paul Churchlandin puoliso ja tunnetaan erityisesti työstään mielenfilosofian ja neurofilosofian parissa. Muita Churchlandin erikoistumisaloja ovat tieteenfilosofia ja ympäristöetiikka.

## Taustoja

Churchland yhdistetään eliminativismin eli karsivan materialismin ajattelusuuntaukseen, jonka mukaan niin sanotun arkipsykologian käsityksiä joudutaan todennäköisesti korjaamaan, kun tieteen kautta aivojen toimintaa ymmärretään paremmin. Hän on myös filosofinen naturalisti (luontoon perustuva todellisuuskäsitys), koska hän on sitä mieltä, että apriorisella ajattelulla ei voida selvittää mielen luonnetta. Tässä suhteessa hän eroaa filosofeista, jotka rajoittuvat käsitteelliseen erittelyyn toivoen sanovansa jotakin hyödyllistä mielen luonteesta. Hänen myöhempi työskentelynsä on suuntautunut myös niin sanottuun neuroetiikkaan ja tutkii valinnan, vastuun ja moraalisääntöjen yhteyttä aivojen toimintaan, kehitykseen ja vuorovaikutukseen kulttuurin kanssa. 

Churchlandin kirjoista on suomennettu *Neurofilosofia*, joka ei nimestään huolimatta ole hänen teoksensa *Neurophilosophy* (1986) vaan *Brain-Wise* (2002).

## Teokset
* 
* 
* *The Computational Brain* Patricia S. Churchland ja Terrence J. Sejnowski. Cambridge, Massachusetts: The MIT Press, 1992. 
* *Neurophilosophy and Alzheimer’s Disease*. Toimittaneet Y. Christen ja Patricia S. Churchland. Berlin: Spinger-Verlag, 1992. 
* *The Mind-Brain Continuum*. Toimittanut R. R. Llinas and Patricia S. Churchland. The MIT Press, 1996. 
* *On the Contrary. Critical Essays 1987–1997*. Paul M. Churchland ja Patricia S. Churchland. Cambridge, Massachusetts: The MIT Press, 1998.
* *Brain-Wise. Studies in Neurophilosophy*. Cambridge, Massachusetts: The MIT Press, 2002. Suomeksi: 

## Kirjallisuutta
* 

## Aiheesta muualla
* Patricia S. Churchlandin kotisivut.
Xargon

**Xargon: The Mystery of the Blue Builders** on Epic MegaGamesin vuonna 1993 MS-DOSille julkaisema seikkailupeli. Xargon on sivusta kuvattu tasohyppely, jonka ohjelmoijana toimi Allen Pilgrim.Graafinen suunnittelija Joe Hitchens oli mukana tekemässä myös pelejä Jill of the Jungle ja Epic Pinball. Xargonin visuaalinen ilme on kuitenkin hieman erilainen . Xargonin ensimmäinen episodi julkaistiin sharewarena. Maksullisessa versiossa oli useampi episodi. Pelin lähdekoodi on vapautettu vuonna 2008 ja peli on "freewarea" eli ilmainen.

## Pelin kulku

Malvineous Havershim on pelin päähahmo, joka matkustaa läpi outojen maailmojen, kohdatakseen pelin päävihollisen, Xargonin. Peli alkaa isosta karttanäkymästä, jossa valitaan taso mihin mennään.Tasot itsessään ovat sivusta kuvattuja tasoja, jossa liikutaan liukuvaa taustaa vasten. Malvineous on varustettu lyhyttä vaaleansinistä laseria ampuvalla aseella. Pelistä löytyy myös muita aseita, kuten erilaisia lasereita, heitettäviä kiviä ja tulipalloja. Aseita voi löytää tasoista ja niitä voi ostaa jalokivillä.. 

## Tarina

Malvineous on arkeologi, joka tutkii raunioita Madagaskarilla. Rauniot oli rakentanut tuntematon muinainen kulttuuri, joka tunnetaan nimellä "Blue Builders". Kaasu tainnutti Malvineouksen, kun hän yritti kääntää raunioiden glyyfejä.

Malvineous näki unen, jossa puhuva kotka varoitti häntä. Sen jälkeen Malvineous herää oudossa maassa, johon pelin tapahtumat sijoittuvat.

## Lähteet

## Aiheesta muualla
* MobyGames: Xargon 
* GameSpot: Xargon
* Classic DOS Games: Xargon
Sucker punch

**Sucker punch** tai **suckerpunch** voi tarkoittaa ainakin seuraavia:

## Musiikki
* Suckerpunch, kanadalainen yhtye
* *[[Sucker Punch (albumi)|Sucker Punch]]*, vuoden 2001 albumi Haji's Kitchen -yhtyeeltä
* ”Suckerpunch”, The Wildhearts -yhtyeen singlekappale vuodelta 1994
* ”Sucker Punch”, kappale OneRepublicin albumilta *[[Waking Up]]*
* ”Suckerpunch”, kappale Bowling for Soupin albumilta *[[Let's Do It for Johnny!]]*
* ”Suckerpunch”, kappale Five Iron Frenzyn albumilta *[[Our Newest Album Ever!]]*

## Muu media
* *[[Sucker Punch (vuoden 2003 elokuva)|Sucker Punch]]*, vuoden 2003 elokuva
* *[[Sucker Punch (vuoden 2008 elokuva)|Sucker Punch]]*, vuoden 2008 elokuva
* *[[Sucker Punch (vuoden 2011 elokuva)|Sucker Punch]]*, Zack Snyderin ohjaama toimintafantasiaelokuva vuodelta 2011
* Sucker Punch Productions, yhdysvaltalainen videopelejä kehittävä yritys.
Messerschmitt Me 210

**Messerschmitt Me 210** oli saksalainen kaksimoottorinen raskas hävittäjälentokone, joka oli Saksan ja Unkarin ilmavoimien käytössä toisen maailmansodan aikana. Kone suunniteltiin Messerschmitt Bf 110:n korvaajaksi, ja se lensi ensilentonsa vuonna 1939.

Paperilla koneen suoritusarvot näyttivät niin hyviltä, että kone määrättiin tuotantoon suoraan suunnittelupöydältä. Se osoittautui suureksi virheeksi, sillä koneella oli hyvin pahoja vakausongelmia, jotka tekivät siitä melkein lentokelvottoman.

Koneesta jatkokehitettiin myöhemmin Me 410, jossa suurin osa vakausongelmista oli saatu ratkaistua.

## Tekniset tiedot

* Miehistö: 2
* Pituus: 9,83 m
* Kärkiväli: 13,72 m
* Korkeus: 4,28 m
* Siipipinta-ala: 36,20 m²
* Tyhjäpaino: 5 440&nbsp;kg
* Maksimilentoonlähtöpaino: 8 100&nbsp;kg
* Moottori: 2 x Daimler-Benz DB 601F V-12, yksikköteho 1 350 hv (993&nbsp;kW).

### Suorituskyky
* Maksiminopeus: 620&nbsp;km/h
* Lentomatka: 2 400&nbsp;km
* Lakikorkeus: 7 000 m

### Aseistus
* 2 x 20&nbsp;mm MG 151/20-konetykki
* 2 x 7,92&nbsp;mm MG 17-konekivääri
* 2 x 13&nbsp;mm MG 131-konekivääri
* 1 000&nbsp;kg pommeja
  
## Lähteet
* 
*
Hate Crew Deathroll

**Hate Crew Deathroll** on suomalaisen metalliyhtye Children of Bodomin neljäs studioalbumi. Se julkaistiin vuonna 2003. Levy on yhtyeen entisen kitaristin Alexander Kuoppalan viimeinen studioalbumi CoB:in kanssa.  Kappaleesta "You're Better Off Dead" tehtiin myös single. Kappaleista "Needled 24/7" ja "Sixpounder" on tehty myös musiikkivideot.

## Kappaleet

## Kokoonpano
* Alexi Laiho – laulu, kitara
* Alexander Kuoppala – kitara
* Jaska Raatikainen – rummut
* Henkka T. Blacksmith Seppälä – basso
* Janne Wirman – kosketinsoittimet

## Arviot
* Allmusic: 
* Soundi: 
* Nyt.fi: 
* Imperiumi.net: 9/10
* Blabbermouth: 9/10

## Lähteet

## Aiheesta muualla
* 
*
Elbonia

**Elbonia** on Dilbert-sarjakuvassa esiintyvä kuvitteellinen valtio. Elbonian on luonut Dilbert-piirtäjä Scott Adams. 

Elbonia on rutiköyhä entinen kommunistimaa, joka ensiesiintymisensä yhteydessä sijoittui Itä-Eurooppaan, mutta jonka piirteet viittaavat lähinnä Uzbekistanin tai Tadžikistanin kaltaiseen Keski-Aasian entiseen neuvostotasavaltaan. Elbonia on metrisen mutakerroksen peitossa ja siellä vallitsi pitkään sisällissota vasen- ja oikeakätisten kansalaisten välillä. Elbonialaiset – myös naispuoliset – ovat kaikki parrakkaita ja pukeutuvat kaapuun, turbaaniin ja lapasiin. Naisten asema on Elboniassa surkea; siellä on mahdollista tilata postimyyntimorsian. Elbonian lentokoneet on korvattu katapulteilla. 

Dilbertin yhtiö ulkoistaa säännöllisesti Elboniaan erilaisia toimintojaan, koska siellä työ on halpaa (muttei kovin laadukasta) – tämä johtaa yleensä katastrofaalisiin tuloksiin. 

## Katso myös

* Molvanîa
* Brutopia
* Absurdistan
Arina Tanemura

**Arina Tanemura** (, s. 12. maaliskuuta 1978, Ichinomiya, Aichi) on japanilainen mangaka. Hänen ensimmäinen mangansa oli *I-O-N*, jota julkaistiin japanilaisessa *Ribon*-lehdessä toukokuusta lokakuuhun vuonna 1997. Tanemuran kolmiosainen teos *[[Time Stranger Kyoko]]* vuosilta 2000–2001 oli ensimmäinen suomeksi käännetty shōjo-manga. Myös hänen tunnetuimpia mangasarjojaan *[[Kamikaze kaitou Jeanne]]a* (1998–2000) ja *[[Full Moon wo Sagashite]]a* (2002–2004) on käännetty suomeksi. Molempien sarjojen pohjalta on tehty myös animesarjat. Time Stranger Kyoko taas jäi vain lyhyeksi OVA-versioksi.  

## Mangat

**I.O.N* (1997)
**Kasakudama no yuu'utsu* (1997-1998)
**[[Kamikaze Kaitou Jeanne]]* (1998–2000) käännetty suomeksi
**[[Time Stranger Kyoko]]* (2000–2001) käännetty suomeksi
**Ginyū Meika* (2001) käännetty suomeksi, julkaistu Full Moon wo sagashiten kanssa lisätarinana.
**[[Full Moon wo Sagashite]]* (2002–2004) käännetty suomeksi
**The Gentlemen Alliance Cross* (2004–2008) käännetty suomeksi
**Zettai Kakusei Tenshi Mistress Fortune* (2008)
**Sakurahime Kaden* (桜姫華伝, 2008-)

## Lähteet

## Aiheesta muualla
*
James Bond 007: Everything or Nothing

**James Bond 007: Everything or Nothing** on Electronic Artsin kehittämä ja julkaisema kolmannen persoonan ammuntapeli. Peli julkaistiin marraskuussa  Game Boy Advancelle ja helmikuussa 2004 PlayStation 2:lle, Xboxille ja Nintendo GameCubelle.

Pelissä pelaaja ohjaa Ian Flemingin luomaa agentti James Bondia. Bond on mallinnettu näyttelijä Pierce Brosnanin mukaan, joka on myös ääninäytellyt Bondia pelissä. *Everything or Nothing* on viimeinen Bond-seikkailu, jossa Brosnan on mukana näyttelemässä Bondia. Käsikirjoituksen on laatinut Bruce Feirstein, joka osallistui käsikirjoitukseen elokuvissa *[[007 ja kultainen silmä]]*, *[[Huominen ei koskaan kuole]]* ja *[[Kun maailma ei riitä]]*.

Electronic Arts palkkasi peliä varten maineikkaita ääninäyttelijöitä ja malleja. Pierce Brosnanin lisäksi pelissä elokuvarooleihinsa palaavat Judi Dench (M), John Cleese (Q) ja Richard Kiel (Rautahammas). Pelissä esiintyvät myös Willem Dafoe ja Heidi Klum. Peli käyttää *[[James Bond 007: Agent Under Fire]]n* paranneltua pelimoottoria.

## Pelaaminen
*Everything or Nothing* ei sisällä tavallista deathmatch-tilaa, vaan sen sijaan kahden pelaajan yhteistyöpelitilan. Pelin tehtävät sijoittuvat Moskovaan, Peruun, New Orleansiin ja Egyptiin.

## Vastaanotto
Peli on saanut IGN:n arvostelussa arvosanaksi 8.5/10.

## Ääninäyttelijät
Pelin ääninäyttelijät:

## Lähteet

## Aiheesta muualla
* 
* 
* Viralliset kotisivut
Manduessedum

**Manduessedum** oli antiikin aikainen kaupunki Britanniassa. Se sijaitsi nykyisen Mancetterin kylän paikalla lähellä nykyistä Atherstonea.

## Maantiede

Manduessedumin kaupunki sijaitsi Britannian saaren eli nykyisen Ison-Britannian keskiosissa nykyisessä Warwickshiressä Ankerjoen länsirannalla Watling Streetin varrella. Kohdassa oli joen ylityspaikka. *[[Itinerarium Antonini Augusti]]* mainitsee kaupungin reitillä Hadrianuksen vallilta Rutupiaehen. Sen mukaan etäisyys Manduessedumista Letocetumiin oli 16 roomalaista mailia eli noin 24 kilometriä ja Venonikseen 12 mailia eli noin 18 kilometriä.

## Historia

Manduassedum sai alkunsa roomalaisena legioonan leirinä. Sen perustamisen ajankohtaa ei tunneta hyvin; ajankohdaksi on esitetty vuosia 45 ja 47 jaa., ikeenien kapinan aikaa 60/61 jaa. sekä vasta noin vuotta 70 jaa. Sitä käytti oletettavasti Legio XIV Gemina. Paikalle kehittyi myös siviiliasutus, josta tuli alueen keramiikkatuotannon keskus. Paikan nimi oli kelttiläistä alkuperää, ja sen on tulkittu tarkoittavan ”Hevosvaunuja”.

Joidenkin teorioiden mukaan ratkaiseva Watling Streetin taistelu, jossa Suetonius Paulinuksen johtamat roomalaiset löivät Boudiccan johtamat kelttijoukot, saatettiin käydä Manduessedumin lähellä.

Ainoa antiikin aikainen lähde, joka mainitsee kaupungin, on *Itinerarium Antonini Augusti*, jossa se esiintyy nimimuodolla *Manduesedo*. Manduessedum säilyi asuttuna 400-luvun alkuun saakka. Viimeiset merkit elämästä paikalla ovat vuodelta 455. Kaupungin nimi on muuntunut nykyisen Mancetterin nimeksi.

Kaupungin paikalla on suoritettu arkeologisia kaivauksia ainakin vuosina 1964–1970.

## Rakennukset ja löydökset

Manduessedumin alkuperäisen, noin vuoden 45–61 jaa. linnoituksen koko oli noin 330 × 310 metriä ja se kattoi noin 10 hehtaarin kokoisen alueen. Myöhemmin se korvattiin samalle paikalle rakennetulla pienemmällä vahvistetulla varusleirillä, joka oli kooltaan noin neljäsosa alkuperäisestä. Linnoitukset sijaitsivat nykyisten St Peter -kirkon ja Manor Housen paikalla.

Siviiliasutusta on löydetty Watling Streetin varrelta ainakin 1,6 kilometrin matkalta. Asutuksen keskus linnoitettiin 200-luvun lopulla tai 300-luvun alussa vallilla ja ojarakenteella. Linnoitetun alueen koko oli 183 × 137 metriä eli noin 2,5 hehtaaria.

Laajalta alueelta Watling Streetin eteläpuolelta on löydetty merkkejä keramiikkateollisuudesta, mukaan lukien lukuisia polttouuneja. Sen vilkkain toiminta-aika ajoittuu 100-luvun jälkimmäiselle puoliskolle, ja toimi jatkui 200-luvun puolelle. Keramiikkaa vietiin eri puolille Britanniaa. Alueelta on löydetty myös lasinpolttouuni.

## Lähteet
Palais de Chaillot

**Palais de Chaillot** on palatsi Seinen rannalla Pariisin 16. arrondissementissa vastapäätä Eiffel-tornia. Siellä toimii useita museoita ja teatteri. Palatsin terassilta on näköala Seinen yli Eiffel-tornille.

Palais de Chaillot rakennettiin vuoden 1937 Pariisin maailmannäyttelyä varten. Sen paikalta purettiin Palais du Trocadéro, joka oli valmistunut vastaavasti vuoden 1878 maailmannäyttelyyn. Monumentaalisen, klassistista arkkitehtuuria edustavan Palais de Chaillot’n suunnittelivat arkkitehdit Léon Azéma, Louis-Hippolyte Boileau ja Jacques Carlu. Rakennus muodostuu kahdesta symmetrisestä kaarevasta siivestä ja kahdesta suuresta paviljongista, jotka muodostavat ikään kuin suuren portin Place du Trocadéro -aukiolta Eiffel-tornin suuntaan. Paviljonkien seinille on kirjoitettu kullatuilla kirjaimilla lainauksia runoilija Paul Valéryn teksteistä. Paviljonkien väliin jäävää terassia koristaa kahdeksan Art deco -henkistä kullattua patsasta. Lisäksi toisella puolella on Henri Bouchardin veistosryhmä *Apollon* ja toisella puolella Albert Pommierin *Hercules*.

Palais Chaillot’ssa toimii kolme museota: merimuseo Musée national de la Marine, arkkitehtuurimuseo Cité de l'architecture et du patrimoine ja antropologinen museo Musée de l’Homme. Arkkitehtuurimuseo oli aiemmin nimeltään *Musée des Monuments Français*. Se oli suljettuna 1997–2007 sisätilojen tuhouduttua tulipalossa. Terassin alla olevissa tiloissa toimii teatteri Théâtre national de Chaillot ja kulttuurikeskus. Teatterissa on 1&nbsp;200 istumapaikkaa.

Palais de Chaillot’n luota Seinen rannalle viettävä rinne muodostaa Jardins du Trocadéro -nimisen puiston, joka istutettiin nykyiseen asuunsa vuoden 1937 maailmannäyttelyn jälkeen. Pont d’Iéna -sillalle johtavan pääpuistokäytävän keskellä on suuri suihkulähde, joka on valaistu öisin.

Yhdistyneiden kansakuntien yleiskokous hyväksyi ihmisoikeuksien yleismaailmallisen julistuksen Palais de Chaillot’ssa 10. joulukuuta 1948.

## Lähteet

## Aiheesta muualla
Sinisukka

**Sinisukka** on oppinutta, tieteellistä tai kirjallista toimintaa harjoittanutta naista tarkoittava historiallinen pilkkanimitys. Sitä on kuitenkin käytetty ajoittain myös neutraalina luonnehdintana tavoitteistaan tietoisista naisista.

Oppineen naisen nimityksenä sana on käännöslaina englannin sanasta *bluestocking*. Sanalla viitattiin 1700-luvulle saakka yleisesti kaikkiin oppineisiin ihmisiin, joskin kritiikki "tarpeettoman älyn" suhteen on monissa teksteissä kohdistunut hyvin usein naisiin: esimerkiksi vuonna 1638 Johan Amos Comenius viittaa koulutettujen ja älykkäiden naisten kritiikissään *Didactica Magna* (1638) Euripedeen tragediaan, jossa Hippolytus sanoo: "En voi sietää sinisukkia. Älköön kotonani koskaan olko naista, joka tietää enemmän kuin naisen on tarpeen tietää." Itse termi sinisukka ilmestyi Comeniuksen tunnettuun tekstiin kuitenkin vasta M. W. Keatingen käännöksessä, vuonna 1896. 
Sana vakiintui Lontoossa 1700-luvulla toimineen naisten kirjallisuuspiirin (literary circle) vaikutuksen myötä tarkoittamaan erityisesti tämän kirjallisuuspiirin jäseniä. Sieltä merkitys yleistyi erityisesti perinteisestä roolista irrottautuneiden naisten halventamiseen.

Suomalaiseksi sinisukaksi on luonnehdittu esimerkiksi Hanna Ongelinia. Auli Mantila on kirjailijakokouksen esitelmässään vuonna 2005 kutsunut itseään tällä nimellä.

Suomalaisessa kansanperinteessä sanan merkitys on toinen. Kalevalaisessa runoudessa sinisukka on hienoa tai jaloa kuvaava nimitys eri hahmoille. Esimerkiksi Lemminkäinen mainitaan sinisukaksi. Kalevalan 46. runossa Väinämöinen kutsuu karhua sinisukaksi:

## Lähteet
* Launis, Kati 2005. Kerrotut naiset - Suomen ensimmäiset naisten kirjoittamat romaanit naiseuden määrittelijöinä 
* Webster's Encyclopedic Unabridged Dictionary of the English Language 1994. New York : Gramercy Books

### Viitteet

## Aiheesta muualla
* http://www.finlit.fi/kalevala/index.php?m=1&s=17&l=1  Kalevala: kuudesviidettä runo
* https://runeberg.org/pieni/4/0105.html Pieni tietosanakirja (Otava 1925-1928/Project Runeberg): hakusana *sinisukka*
Musée national de la Marine

**Musée national de la Marine**, Ranskan merimuseo, on saanut alkunsa maata vuosina 1715–1774 hallinneen kuningas Ludvig XV:n lahjoittamasta kokoelmasta. Museon pysyvä toiminta ja näyttely sijaitsee Palais de Chaillot’n tiloissa Seinen rannalla Pariisin 16. arrondissementissa vastapäätä Eiffel-tornia, mutta museon kokoelmia on sijoitettu myös muihin satamakaupunkeihin: Brestiin, Port-Louisiin, Rochefortiin, Touloniin ja Saint-Tropeziin.

Musée national de la Marinessa on pääsääntöisesti esillä eri aikakausien laivojen pienoismalleja. Museossa on esillä myös navigoinnissa käytettyjä laitteita sekä merenkulkuun liittyviä maalauksia, veistoksia ja muita taideteoksia.

Meritaisteluista ja merenkulun keskeisistä tapahtumista on esillä useita suurikokoisia maalauksia. Yksi osasto on omistettu laivaston käyttämille aseille ja merisotilaiden univormuille.

## Lähteet

## Aiheesta muualla

* Museon viralliset verkkosivut
Carpathian Forest

**Carpathian Forest** on vuonna 1990 perustettu norjalainen black metal -yhtye. Yhtye julkaisi ensimmäisen demonsa vuonna 1992.

Carpathian Forestin ensimmäinen studioalbumi oli vuonna 1998 julkaistu *Black Shining Leather*.

Yhtyeen johtohahmo Nattefrost on myös soolouralla.

## Kokoonpano
* "Hellcommander" Nattefrost (Roger Rasmussen) – laulu, kitara, sovittaja, tuottaja, bassokitara (1990–)
* Vrangsinn (Daniel Vrangsinn) - taustalaulu, bassokitara, kitara, kosketinsoitin, sovittaja, tuottaja, äänittäjä (1999–)
* Anders Kobro (A Kobro) – rummut (1998–)
* Blood Pervertor (Goran Boman) – kitara (2003–)
* Tchort (Terje Vik Schei) – (1998–)


File:W0818-Hellfest2013_CarpathianForest_RNattefrost_68213.JPG|Nattefrost.
File:W0819-Hellfest2013_CarpathianForest_Tchort_BloodPervertor_68268.JPG|Tchort & Blood Pervertor.
File:W0820-Hellfest2013_CarpathianForest_RNattefrost_Vrangsinn_Tchort_68280.JPG|Nattefrost, Vrangsinn & Tchort.
File:W0822-Hellfest2013_CarpathianForest_Tchort_68358.JPG|Tchort.
File:W0823-Hellfest2013_CarpathianForest_Vrangsinn_68401.JPG|Vrangsinn.



### Entiset jäsenet/vierailevat muusikot
* John Nordavind – laulu, kitara, bassokitara, kosketinsoitin, sovittaja (1990–2000)
* Lazare (Lars Nedland) – rummut (sessio, 1997)
* Mothörsen (Arvid Thorsen) – saksofoni (sessio, 2000–2004)
* Kulde (Eivind Kulde) – kosketinsoitin (sessio, 2002)
* Nina Hex – taustalaulu (2000–2001)
* I.K. Hellslut – taustalaulu (2004)
* Lord Blackmangler – rummut (1992)
* Damnatus – bassokitara (1992–1993)
* Grimm (Erik Brødreskift) – rummut (1993)
* John M.Haar – bassokitara (1995)
* Svein H. Kleppe – rummut (1995)

## Diskografia
### Studioalbumit
* 
* 
* 
* 
* 

### Kokoelma-albumit
* 
* 
* 

### EP:t
* 
* 

### Singlet
* 

### Demot
* 
* 
* 

### DVD:t
* 

## Aiheesta muualla

* Viralliset sivut
Joseph Kasa-Vubu

**Joseph Kasa-Vubu** (tai **Kasavubu**, 1910 – 24. maaliskuuta 1969) oli Kongon demokraattisen tasavallan ensimmäinen presidentti vuosina 1960–1965.

Kasa-Vubu syntyi Tshelassa, Mayomben alueella vuonna 1910. Hän opiskeli pappisseminaarissa ja opettajakoulussa. Hän joutui hylkäämään opettajan uran, koska hänellä ei ollut varaa maksaa lukukausimaksuja. Hän toimi apulaiskirjanpitäjänä siirtomaahallinnon talousministeriössä.

Vuodesta 1955 Kasa-Vubu johti Kongon itsenäistymistä ajavaa Abakoa, joka oli kongojen muodostama poliittinen liike. Maan itsenäistyttyä 30. kesäkuuta 1960 Kongon parlamentti valitsi hänet maan ensimmäiseksi presidentiksi. Kongossa puhkesi heti kriisi timantti- ja metallikaivoksistaan rikkaiden Katangan ja Etelä-Kasain maakuntien julistauduttua itsenäisiksi. Kasa-Vubu oli poliittisesti vanhoillinen, kun taas pääministeri Patrice Lumumba oli kansallismielinen ja radikaali, joten he joutuivat vastakkain ja määräsivät armeijan pidättämään toisensa. Tilanne ratkesi Kasa-Vubun hyväksi, kun armeijan komentaja Joseph-Désiré Mobutu antoi hänelle tukensa syyskuussa. Lumumba luovutettiin vihollisilleen Katangaan, jossa hänet surmattiin.

Kasa-Vubu johti maata seuraavat viisi vuotta heikkojen hallitusten tuella. Vuonna 1964 hän nimitti Katangan johtajan Moïse Tshomben pääministeriksi saadakseen kaivoksia turvanneet belgialaiset palkkasotilaat puolelleen idässä kapinoivia Laurent Kabilan johtamia vasemmistolaisia vastaan.

Mobutu kaappasi vallan toisen kerran 25. marraskuuta 1965 ja päätti Kasa-Vubun ja Tshomben välisen kiistan. Hän nimitti tällä kertaa itsensä valtionpäämieheksi. Kasa-Vubu vetäytyi politiikasta.

## Lähteet

## Aiheesta muualla

*
Heinrich Hertel

**Heinrich Hertel** (13. marraskuuta 1901 Düsseldorf – 5. joulukuuta 1982 Berliini) oli saksalainen lentokoneinsinööri.

Hän valmistui insinööriksi Münchenin teknisestä oppilaitoksesta vuonna 1926 ja sai työpaikan Junkersilta. Vuonna 1932 hän siirtyi Heinkelille, jossa nousi kahdessa vuodessa tekniseksi johtajaksi. Hän johti tällöin Heinkel He 100 ja Heinkel He 111 -lentokoneiden suunnittelua. 

Toukokuussa 1939 hän palasi Junkersille, sen johtokuntaan. Hän vaikutti Junkers Ju 288 ja Junkers Ju 248 -koneiden suunnitteluun.

Toisen maailmansodan jälkeen hän työskenteli Ranskassa. Hän palasi Saksaan vuonna 1950 opettaen ilmailutekniikkaa Berliinissä. Vuodesta 1959 alkaen hän toimi vuoteen 1977 asti, jolloin siirtyi eläkkeelle, Focke-Wulfin teknisenä neuvonantajana. 

## Lähteet
Vilhelm Tyroslainen

**Guillaume de Tyre** (noin 1130 Jerusalem, Jerusalemin kuningaskunta – 1185) oli Tyroksen arkkipiispa ja historioitsija. 

Hän lähti vuoden 1146 tienoilla Eurooppaan opiskelemaan ja palasi Jerusalemin kuningaskuntaan vuonna 1165. Vuonna 1170 hänestä tuli kuningas Almaric I:n pojan Baudouinin opettaja. Vilhelm huomasi pian, että nuori prinssi sairasti lepraa. Tripolin kreivi Raymondista tuli sijaishallitsija Baudouinin ollessa alaikäinen. Raymond teki Guillaumesta muun muassa Jerusalemin kanslerin. Hänestä tehtiin 6. kesäkuuta 1175 myös Tyroksen arkkipiispa. Vuonna 1180 hän oli ehdolla Jerusalemin patriarkaksi. Hänen tärkein teoksensa on ensimmäistä ristiretkeä käsittelevä *Historia rerum in partibus transmarinis gestarum*.
Helmut Gröttrup

**Helmut Gröttrup** (1916–1981) oli saksalainen raketti-insinööri, joka suunnitteli V-2-ohjuksen ohjausjärjestelmän ja joka oli Wernher von Braunin insinööreistä johtavia niistä, jotka siirtyivät toisen maailmansodan jälkeen Neuvostoliittoon Sergei Koroljovin rakettiohjelmaan.

Hän asui toisen maailmansodan jälkeen Saksan läntisellä miehitysvyöhykkeellä. Hän ei halunnut siirtyä Yhdysvaltoihin mm. perhesyistä. Venäläiset tarjosivat korkeaa palkkaa V-2-työn jatkamisesta Saksan itäosasta käsin.

Syyskuusta 1945 lokakuuhun 1946 Gröttrup toimi Saksan Neuvostoliiton miehitysvyöhykkeellä Korolevin alaisuudessa, jonka jälkeen ko. saksalaisryhmä perheineen siirrettiin Neuvostoliittoon.

Marraskuuhun 1947 mennessä saksalaiset toteuttivat 11 V-2-rakettien koelaukaisua Gorodomlijan saarelta. Viisi laukaisuista onnistui. Tämän jälkeen saksalaisten tutkimustyöurakka oli tehty. He joutuivat olemaan karanteenissa 1950-luvun puoliväliin, kunnes heidän tietonsa Neuvostoliiton rakettiohjelman tilasta oli vanhentunutta tietoa.

22. marraskuuta 1955 Gröttrup muutti takaisin Saksaan.

## Aiheesta muualla
* Gorodomlija-saaren historiaa
Kuisma Aalto

**Kuisma ”Kuge” Aalto** (s. 1975 Turku) on suomalaisen thrash metal -yhtye Mokoman kitaristi ja taustalaulaja. Hän toimii myös Mokoman jäsenten perustaman Sakara Records -levy-yhtiön viestintäjohtajana sekä on toiminut IndieCo ry:n, Suomen riippumattomien levy- ja tuotantoyhtiöiden yhdistyksen, hallituksen jäsenenä vuosina 2005–2006 . 

Aalto on opiskellut Tampereen yliopistossa tietojenkäsittelytiedettä ja yrityksen hallintoa.  

Hän oli myös yksi The Macheten perustajajäsenistä ja soitti yhtyeessä kitaraa kunnes Santtu Hämäläisen liityttyä yhtyeeseen vaihtoi soittimekseen basson. Hän kuitenkin erosi yhtyeestä tammikuussa 2005 työ- sekä henkilökohtaisiin kiireisiin vedoten.

Aalto käyttää pääasiassa ESP-merkkisiä kitaroita, Mesa/Boogie Triple Rectifier -kitaravahvistinta, kahta Mesa/Boogie Recto Standard 4×12 -kaappia ja Boss-efektipedaaleita.

Aalto on 196 cm pitkä ja hänet tunnetaankin pituudestaan Mokoman fanien keskuudessa ja häntä, sekä toista kitaristia Tuomo Saikkosta kutsutaankin torneiksi. Hän on pelannut myös salibandya Suomen vanhimmassa salibandyseura Ylhäksessä ja sen miesten II-joukkueessa.

Luettelo Aallon kitaroista:
*ESP Custom V7 ”Musti”
*ESP Custom Eclipse7 ”Seiska”
*ESP JH-1 ”Vee”
*ESP V-Standard ”Rekku”
*ESP Eclipse CTM-I VBK ”Bling-bling”
*ESP MX II

## Lähteet
Sputnik 4

**Sputnik 4** oli neuvostoliittolainen satelliitti, joka toimi miehitetyn Vostok-avaruusaluksen teknologiakokeena. Alus oli tyypiltään Vostok 1KP -prototyyppi eikä siinä ollut lämpökilpeä. Aluksessa oli kuitenkin paluuraketit joiden oli tarkoitus ohjata alus hallittuun ilmakehäpaluuseen.

Aluksen hyötykuormana oli paineistetussa Vostok-kapselissa tieteellisiä sensoreita, televisiokamera sekä ihmisnukke. Lennon tarkoitus oli testata Vostok-järjestelmien kelpoisuutta miehitettyyn lentoon ja mukana oli myös nauhuri, joka toisti lennon aikana ihmisen puhetta radiojärjestelmien riittävyyden testaamiseksi. Näitä signaaleja vastaanotettiin monessa paikassa ympäri maailmaa, mikä sai jotkut tahot erheellisesti luulemaan että kyseessä oli miehitetty lento ja se on edelleen suosittu salaliittoteoria.

Lähestyttäessä paluurakettien käynnistystä havaitsivat jotkut lennonvalvojat ongelmia aluksen automaattisessa infrapuna-asennonhallintajärjestelmässä vikoja, eikä lennonjohdossa oltu varmoja pystyisikö alus määrittämään itselleen oikean asennon paluurakettien polttoa varten. Lennonvalvojat halusivat käyttää auringon paikannukseen perustunutta varajärjestelmää, mutta ensisijaisen järjestelmän suunnitellut insinööri vastusti suunnitelmaa ja lentoa jatkettiin alkuperäisen suunnitelman mukaisesti.

Kuten lennonvalvojat olivat epäilleetkin, oli alus väärässä asennossa, kun sille lähetettiin komento käynnistää jarrumoottorit ja ilmakehään ohjaamisen sijaan poltto nostikin aluksen kiertorataa. Tämän jälkeen Vostok-kapseli erkaantui muusta aluksesta kuten normaalissa paluussa, jonka jälkeen kapselin elossapitojärjestelmät jatkoivat toimintaansa. Näin ollen epäonnistuneesta paluusta huolimatta lento todisti Vostok-kapselin kykenevän miehitettyyn kiertoratalentoon. Paluujärjestelmän toimintavian vuoksi tulevien lentojen kiertoradat suunniteltiin niin että paluujärjestelmästä huolimatta ohjautuisivat alukset kymmenen päivän kuluttua turvalliseen ilmakehään paluuseen.

Sputnik 4 paloi lopulta hallitsemattomasti ilmakehässä yli kaksi vuotta myöhemmin. Ainoa paluusta selvinnyt osa oli  putosi keskelle Manitowocin pääkatua Wisconsinissa Yhdysvalloissa.

## Lähteet
Nintendo Space World

**Space World** oli Nintendon järjestämä videopelitapahtuma, joka yleensä pidettiin Nintendon laitepaljastuksia varten. Space Worldia ei järjestetty vuosittain, kuten useita muita suuria pelitapahtumia. Space World järjestettiin aina Japanissa, joko Tokiossa tai Kiotossa, jossa Nintendolla on päämaja.

Viimeisimmässä, vuoden 2000 Space World -tapahtumassa paljastettiin Nintendo GameCube ja Game Boy Advance. Useita faneja innostutti uusia pelejä yhdistävällä trailerilla ollut kohtaus, jossa nähtiin Link ja Ganon taistelemassa &ndash; yhteenotto oli toteutettu realistisilla grafiikoilla. Taistelukohtaus oli kuitenkin vain tehoja esittelevä demo, ja seuraavassa *Zelda*-pelissä, *[[The Legend of Zelda: The Wind Waker]]issä* oli cel-shading-tekniikalla toteutetut, sarjakuvamaiset grafiikat.

Vuonna 2006 Space Worldia huhuttiin järjestettävän Wii-paljastuksille, varsinkin, kun Nintendo ei aikonut ottaa osaa 2006 Tokyo Game Show -tapahtumaan. Nintendolla ei kuitenkaan ollut suunnitelmia pitää Space Worldia vuonna 2006..

## Tapahtumassa paljastettuja laitteita
*Nintendo GameCube
*Nintendo 64
*Nintendo 64DD
*Game Boy Advance

## Lähteet
Verkkofootbag

**Verkkofootbag** on urheilulaji, jossa pelaajat yrittävät ainoastaan jalkojaan käyttäen saattaa pelivälineen, hieman golfpalloa suuremman footbagin, verkon yli vastustajan kenttäpuoliskolle. Verkkofootbagia pelataan joko kaksin- tai nelinpelinä sulkapallokentän kaltaisella areenalla. Nelinpelissä parilla on käytössään kolme kosketusta, joilla toimittaa pallo verkon yli. Nostoista, passeista ja iskuista syntyvät pallorallit tuovat mieleen rantalentopallon, mutta verkkofootbagissa kosketus palloon on sallittu vain polven alapuolisella osalla. Vain omasta syötöstään voi saada pisteen, erävoittoon tarvitaan 15 pistettä ja ottelun voittoon kaksi voitettua erää.
İ

**İ** (**i**) on turkkilaisessa aakkostossa esiintyvä latinalaisiin kirjaimiin kuuluva I-kirjaimen variantti, johon on lisätty yläpuolinen piste isoon kirjaimeen pienen kirjaimen tapaan. Kirjainta käytetään turkissa, azerissa, krimintataarissa ja tataarissa.

Ääntämykseltään kirjain on etinen, suppea, lavea vokaali () ja vastaa näin muun muassa suomen /i/-äännettä. Turkkilaisessa aakkostossa esiintyy myös vastaava pisteetön kirjain I eli ı, joka on ääntämykseltään takainen, suppea, lavea vokaali ().

Esimerkiksi Istanbulin turkinkielinen nimi on *İstanbul*.

## Lähteet
Canopus Argossa: arkisto

**Canopus Argossa: arkisto** on Doris Lessingin viisiosainen kirjasarja. Sarjan englanninkielinen nimi on *Canopus In Argos: Archives*.

Sarjan teokset ovat itsenäisiä romaaneja eikä niitä ole välttämätöntä lukea järjestyksessä. Sarja on tyyliltään vakavamielistä science fictionia.

## Osat

* Shikasta Re: Colonised Planet 5 (1979) / Shikasta: asia: kolonisoitu planeetta 5 (1982)

* The Marriages Beetween Zones Three, Four, and Five (1980) / Avioliitot vyöhykkeiden välillä  (1984)

* The Sirian Experiments (1980) / Siriuksen kokeet (1983)

* The Making of the Representative for Planet 8 (1982) / Planeetta 8: edustajien oppiaika (1984)

* The Sentimental Agents in the Volyen Empire (1983) / *Ei suomennettu.*